ועדת הכנסת, כנסת 24, פרוטוקול מספר 107, 2022-06-08 09:30

ניר אורבך: בוקר טוב, היום יום רביעי ט' בסיוון התשפ"ב, 8 ביוני 2022.

ניר אורבך: על סדר היום: קביעת ועדות לדיון בהצעות החוק.

ניר אורבך: נתחיל בסעיף הראשון, הצעת חוק איסור הפליה במוצרים ושירותים וכניסה למקומות בידור ומקומות ציבוריים (תיקון – הגדלת סכום הפיצוי בלא הוכחת נזק), התשפ"ב-2021 (פ/2814/24), של חבר הכנסת גלעד קריב.

ניר אורבך: המלצת הלשכה המשפטית היא להעביר את זה לוועדת הכלכלה.

ניר אורבך: נשמעו הצעות במליאה להעביר את הצעת החוק לוועדה לקידום מעמד האישה ולוועדת החוקה, חוק ומשפט.

ניר אורבך: אנחנו נצביע להעביר את זה לוועדת החוקה, חוק ומשפט.

ניר אורבך: מי בעד?

ניר אורבך: אושר.

ניר אורבך: אושר פה אחד.

ניר אורבך: אנחנו עוברים לסעיף 2, הצעת חוק לעידוד מחקר, פיתוח וחדשנות טכנולוגית בתעשייה (תיקון מס' 8), התשפ"ב-2022 (מ/1521).

ניר אורבך: המלצת הלשכה המשפטית היא להעביר את זה לוועדת הכספים.

ניר אורבך: אנחנו נצביע על להעביר את זה לוועדת הכספים.

ניר אורבך: מי בעד?

ניר אורבך: אושר.

ניר אורבך: אושר לוועדת הכספים.

ניר אורבך: סעיף שלוש, הצעת חוק בתי המשפט (תיקון – צילום בבית המשפט), התשפ"ב-2022 (פ/3786/24), של חבר הכנסת איתן גינזבורג וקבוצת חברי כנסת.

ניר אורבך: המלצת הלשכה המשפטית היא להעביר את זה לוועדת החוקה, חוק ומשפט.

ניר אורבך: מי בעד?

ניר אורבך: אושר.

ניר אורבך: פה אחד.

ניר אורבך: סעיף 4, הצעת חוק הספורט (תיקון – זכויות ספורטאי קטין), התשפ"ב-2022 (פ/3643/24), של חברי הכנסת שרן מרים השכל וסימון דוידסון.

ניר אורבך: המלצת הלשכה המשפטית היא להעביר את זה לוועדת החינוך, התרבות והספורט.

ניר אורבך: נשמעו הצעות במליאה להעביר את זה לוועדת ביקורת המדינה או ועדת העלייה והקליטה.

ניר אורבך: נצביע להעביר את זה לוועדת החינוך, התרבות והספורט.

ניר אורבך: מי בעד?

ניר אורבך: אושר.

ניר אורבך: עבר פה אחד.

ניר אורבך: סעיף 5, הצעת חוק דיווח לכנסת על תלונות וטיפול בהטרדות מיניות במשטרת ישראל, בשירות בתי הסוהר וברשות הארצית לכבאות והצלה (תיקוני חקיקה), התשפ"ב-2022 (פ/2971/24), של חברת הכנסת מירב בן ארי וקבוצת חברי כנסת.

ניר אורבך: המלצת הלשכה המשפטית היא להעביר את זה לוועדה לביטחון פנים.

ניר אורבך: נשמעו במליאה הצעות להעביר את הצעת החוק לוועדה לקידום מעמד האישה.

ניר אורבך: נצביע להעביר את זה לוועדה לביטחון הפנים.

ניר אורבך: מי בעד?

ניר אורבך: אושר.

ניר אורבך: פה אחד.

ניר אורבך: אנחנו עוברים לסעיף 6 ו-7.

ניר אורבך: נמצאת איתנו פה חברת הכנסת חוה אתי עטייה ונמצאת איתנו בזום חברת הכנסת אורית מלכה סטרוק.

ניר אורבך: אנחנו מדברים על הצעת חוק ביטוח בריאות ממלכתי (תיקון – החזר דמי נסיעה עבור חולה סיעודי וחולה שנפטר), התשפ"א-2021 (פ/621/249, של חבר הכנסת חוה אתי עטייה, יחד עם הצעת חוק ביטוח בריאות ממלכתי (תיקון – החזר הוצאות עבור נסיעה באמבולנס), התשפ"א-2021 (פ/1382/24), של חברי הכנסת אורית מלכה סטרוק ואבי דיכטר.

ניר אורבך: המלצת הלשכה המשפטית היא להעביר את שניהם לוועדת הבריאות.

ניר אורבך: נשמעו במליאה הצעות להעביר את הצעת החוק גם לוועדת העבודה והרווחה.

ניר אורבך: נמצאת איתנו פה חברת הכנסת חוה אתי עטייה, שמבקשת להעביר את הצעת החוק לדיון בוועדת הבריאות.

ניר אורבך: חברת הכנסת חוה אתי עטייה, בבקשה.

חוה אתי עטייה: אני מכבדת את ההמלצה של הלשכה המשפטית.

ניר אורבך: מצוין.

ניר אורבך: חברת הכנסת אורית סטרוק, בוקר טוב ורפואה שלמה.

ניר אורבך: את מרגישה טוב?

אורית סטרוק: קצת יותר טוב, ברוך השם.

ניר אורבך: יופי, רפואה שלמה.

אורית סטרוק: אני אשמח שההצעה תעבור לוועדת הבריאות.

ניר אורבך: בסדר גמור.

ניר אורבך: אנחנו נצביע להעביר את זה לוועדת הבריאות.

ניר אורבך: מי בעד?

ניר אורבך: אושר.

ניר אורבך: עובר פה אחד לוועדת הבריאות.

ניר אורבך: תודה רבה חברות הכנסת סטרוק ואתי עטייה.

ניר אורבך: הנושא הבא יורד מסדר-היום, אנחנו מחכים להסכמות בין יושבי-ראש הוועדות.

ניר אורבך: הישיבה נעולה.